Bojxona omboridagi yong‘in yuzasidan jinoiy ish qo‘zg‘atildi

8-oktabrga o‘tar kechasi Toshkent shahrining Yashnobod tumanida joylashgan “Toshkent yuk tushirish hovlisi” hududida yong‘in sodir bo‘ldi, deb xabar bermoqda Toshkent shahar hokimligi Axborot xizmati.

O‘t o‘chiruvchilar guruhi tomonidan ko‘rilgan tezkor chora-tadbirlar natijasida yong‘in to‘liq bartaraf etildi. Dastlabki ma’lumotlarga ko‘ra, yuk omborxonasida tez yonuvchi moddalar bo‘lgan.
Ushbu fakt yuzasidan jinoiy ish qo‘zg‘atilgan.